钦定古今图书集成/明伦汇编/氏族典/第190卷 > 萧得里特
## 钦定古今图书集成/明伦汇编/氏族典/第190卷 > 萧得里特

按《辽史萧得里特传》：“得里特，遥辇洼可汗宫分人，善
阿意顺色。清宁初，乙辛用事，甚见引用，累迁北面林
牙、同知北院宣徽使事。及皇太子废，遣得里特监送
上京，得里特促其行，不令下车，起居饮食数加陵侮，
至则筑圜堵囚之。太康中，迁西南招讨使，历顺义军
节度使，转国舅详稳。寿隆五年，坐怨望，以老免死，阖”
门籍兴圣宫，贬西北统军司，卒。二子：得末、讹里，乾统
间，以父与乙辛谋伏诛。